**CONTRACT COST-VOLUM / COST-VOLUM-REZULTAT**

Părțile:

Ministerul Sănătății, cu sediul în Bucureşti, Intr. Cristian Popişteanu, nr. 1-3, sector 1, cod 010024 (denumit în continuare MS), reprezentat prin ministru, Nicolae Bănicioiu,

Casa Naţională de Asigurări de Sănătate, cu sediul în municipiul Bucureşti, Calea Călăraşilor nr. 248, bl. S19, sectorul 3 (denumită în continuare CNAS), reprezentată prin preşedinte, Vasile Ciurchea,

şi

............................................, cu sediul în ....................................., (denumită în continuare DAPP) reprezentată prin .......................,

având în vedere:

1. Ordinul ministrului sănătății nr. 861/2014 pentru aprobarea criteriilor și metodologiei de evaluare a tehnologiilor medicale, a documentației care trebuie depusă de solicitanți, a instumentelor metodologice utilizate în procesul de evaluare privind includerea, extinderea indicaţiilor, neincluderea sau excluderea medicamentelor în/din Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, precum și a căilor de atac;
2. Procesul/procesele verbale de negociere nr. \_\_\_\_\_\_/\_\_\_\_\_\_\_\_\_\_\_\_\_\_semnate de reprezentanții MS, CNAS și ai DAPP;
3. Propunerea DAPP de a sprijini financiar eforturile CNAS de decontare a unor medicamente, concretizata prin documentatia înregistrată la CNAS cu nr. \_\_\_\_\_\_/\_\_\_\_\_\_\_\_\_\_\_\_,

convin următoarele:

**1. Scopul Contractului**

1.1. Prezentul Contract stabileşte principiile generale privind modalităţile prin care DAPP, cu sprijinul şi sub controlul reprezentanţilor MS şi CNAS, se obligă să finanțeze / co-finanțeze anumite costuri ale tratamentului cu Medicamentul, așa cum acesta este definit la pct. 1.5, în condițiile stabilite de acest Contact.

1.2. Finanțarea / co-finanțarea costurilor tratamentului cu Medicamentul de către DAPP se va realiza în condițiile stabilite prin Anexa nr. 2 la prezentul contract și nu va afecta prețul Medicamentului menţionat în CANAMED şi nu va produce niciun efect asupra preţului de producător al Medicamentului avizat de Ministerul Sănătăţii.

1.3.1. În condiţiile în care pe perioada derulării contractului se constata ca preţul negociat pentru medicamentul inclus condiţionat în Lista este mai mare decât preţul stabilit în CANAMED, acesta va fi ajustat în mod corespunzător.

1.4. Trimestrial, CNAS transmite către DAPP un raport privind datele de consum si datele privind eficacitatea terapeutică [PENTRU COST-VOLUM-REZULTAT] ale Medicamentului, în baza raportărilor în sistemul informatic unic integrat, denumit în continuare SIUI, ale farmaciilor care se află în relaţie contractuală cu casele de asigurări de sănătate, precum şi consumul din unităţile sanitare cu paturi şi centrele de dializă.

1.5. Raportul va conţine, pentru Medicamentul prevăzut în Contract, cantitățile (UT) de Medicament eliberate în sistemul de asigurări sociale de sănătate, în formă agregată, per concentrație și formă farmaceutică, precum și sub-listele și procentul de compensare corespunzător pentru fiecare Medicament, pretul de referinta/decontare sau valoarea compensată per sub-listă pentru fiecare Medicament, daca nu este posibila agregarea per sub-lista și procent de compensare.

1.5. Conform acestui Contract, prin Medicament se înțelege oricare din medicamentele incluse în Anexa nr. 1 la prezentul Contract.

**3. Prevederi privind pretul negociat si conditiile acordarii acestuia**

3.1 Procent ........

3.2 Cantitate- unitati terapeutice , conc, forma farmaceutica

3.3. Numar de pacienti contractati

3.4. Canal de eliberare

**4. Monitorizarea consumului**

3.1. Monitorizarea consumului se realizează de către CNAS trimestrial şi se prezintă DAPP în termen de ……. zile de la finalizarea trimestrului.

**5. Prescrierea Medicamentului**

Prescrierea fiecărui Medicamentului se va face cu respectarea libertății și independenței profesionale a medicului de a decide asupra diagnosticului și tratamentului prescris, în baza deontologiei medicale și, acolo unde este aplicabil, în baza protocoalelor sau ghidurilor terapeutice. Accesul pacientilor la Medicament va fi bazat pe criterii obiective, transparente si previzibile.

**6. Modalitatea de susţinere a eforturilor Casei Naţionale de Asigurări de Sănătate de compensare a Medicamentului**

6.1 Pentru fiecare Medicament ce face obiectul prezentului Contract, DAPP are obligaţia plăţii către CNAS a sumei (Suma) calculate conform Anexei nr. 2 la prezentul Contract.

6.2 Suma va fi notificată DAPP de către CNAS o dată cu trimiterea raportării conform art. 8.2, prin raportare la valoarea efectiv suportata pentru Medicament din fondurile publice.

6.3. Suma va fi stabilită pentru fiecare Medicament în parte şi va fi plătită, în condiţiile legii, în contul indicat de CNAS. Plata se va efectua până în data de 25 a ultimei luni a trimestrului urmator pentru care s-a primit raportarea conform art. 8.2, sau la intervalele de timp agreate de părți în funcție de intervalele la care se realizează colectarea și analiza datelor.

6.4. Neplata Sumei în termenul prevăzut la art. 8.3 atrage pentru DAPP penalităţi de ….. de întârziere din suma datorată.

6.5. Pentru o mai bună monitorizare a prezentului Contract, părţile convin de comun acord ca eventualele regularizări să se realizeze la termenul următor de plată a Sumei calculate în baza pct. 5.2.

6.6 Sumele platite de catre DAPP vor fi folosite exclusiv pentru a asigura fonduri necesare pentru plata medicamentelor suportate din FNUASS si din bugetul Ministerului Sanatatii.

**7. Perioada de valabilitate a Contractului**

7.1 Prevederile prezentului Contract intră în vigoare la data de 1 a lunii următoare celei în care prin hotărâre a Guvernului a fost introdus Medicamentul în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate și sunt valabile până la data de 31.12.2014.

7.2 Prezentul Contract poate fi prelungit prin acte adiționale, dar nu mai târziu de 31.12.2015, în situația în care condițiile care au stat la baza încheierii Contractului nu se modifică.

7.3 Prevederile Contractului vor fi renegociate atunci când intervin modificări în legislație referitoare la compensare, prețuri sau protocoale de prescriere care pot afecta desfasurarea contractului.

7.4 În condiţiile apariţiei unor noi acte normative în materie, care intră în vigoare pe durata derulării prezentului Contract, clauzele contrare se vor modifica şi se vor completa în mod corespunzător.

**8. Clauza de confidenţialitate**

Părţile la prezentul Contract înţeleg că volumul de vânzări, valoarea vânzărilor, inclusiv toate informatiile cuprinse in raportele prevazute la art. 1.4, condițiile financiare și prețul Medicamentului prevăzut de Contract constituie informaţii strategice de afaceri ale DAPP şi, în acest sens, orice date sau informaţii cu privire ~~la privind~~ volumul de vânzări de produse din portofoliul DAPP, valoarea vânzărilor, condițiile financiare și prețul Medicamentului, pe orice fel de suport sunt prezentate, fie că sunt indicate expres ca fiind confidențiale sau nu, vor fi considerate ca fiind informaţii confidenţiale de către cealaltă parte, care se obligă să nu le divulge şi să nu le folosească în alte scopuri decât cele prevăzute în Contract. Niciuna dintre informatiile cuprinse in Contract nu va fi facuta publica, in nici un mod, de catre niciuna dintre Parti.

**9. Monitorizarea derulării Contractului**

9.1. CNAS va pune la dispoziţia DAPP, informaţii privind datele de consum conform art. 1.5 de mai sus și, dacă este aplicabil, informații privind eficacitatea/performanta terapeutică a Medicamentului, pe baza indicatorilor prevăzuţi în Anexa nr. 3. Raportul furnizat potrivit acestui articol se va face trimestrial, în termen de ~~…..~~ de zile de la finalizarea unui trimestru, pentru trimestrul anterior.

9.2 În cazul în care există neconcordanțe între informațiile raportate de către CNAS potrivit art. 8.2 de mai sus și estimările interne ale DAPP, DAPP va putea solicita ca CNAS să efectueze o re-verificare a informațiilor raportate. Dacă neconcordanțele persistă în urma verificării efectuate, DAPP are dreptul să solicite efectuarea unui audit printr-un expert independent.

9.3 Solicitarea reverificarilor nu suspenda obligatia de plata prevazuta la pct 5.3

**10. Forţa majoră**

10.1 Forța majoră vor avea înțelesul stabilit de art. 1351 din Codul Civil.

10.2. Forţa majoră exonerează părţile de îndeplinirea obligaţiilor asumate prin prezentul Contract, pe toată perioada în care aceasta acţionează.

10.3. Executarea Contractului va fi suspendată în perioada de acţiune a forţei majore dar fără a prejudicia drepturile ce li se cuveneau părţilor până la apariţia acesteia.

10.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

10.5. Dacă forţa majorăacţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului Contract, fără ca vreuna dintre părţi să poată pretinde celeilalte daune-interese.

**11. Neexecutarea Contractului**

În caz de nerespectare a obligaţiilor de către oricare dintre Parti, Partea care nu este in culpa poate transmite o notificare catre cealalta Parte prin care va acorda un termen de remediere de cele mult 15 zile. In cazul in care incalcarea nu poate fi remediata sau nu este remediata in termenul mai sus mentionat, contractul va inceta de plin drept, fara interventia instantei judecatoresti si fara nici o alta formalitate prealabila.

**12. Soluţionarea litigiilor**

12.1. Părţile vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul ori în legătură cu îndeplinirea prezentului Contract.

12.2. În cazul în care nu se ajunge la un acord astfel cum este prevăzut mai sus, litigiul va fi soluţionat de către instanţele judecătoreşti competente.

**13. Comunicări**

13.1. Orice comunicare va fi făcută în scris şi transmisă părţii căreia îi este adresată la adresa prevăzută în acest Contract sau la noua adresă în cazul în care aceasta s-a modificat şi a fost comunicată.

13.2. Comunicările pot fi transmise prin fax, scrisoare recomandată sau prin curier, producându-şi efectele numai la primirea lor de către destinatar.

13.3. Reprezentanţii autorizaţi ai părţilor cu derularea şi executarea prezentului Contract, precum şi cu soluţionarea eventualelor neînţelegeri sunt:

Reprezentantul CNAS este ........................................ sau persoana împuternicită de acesta pentru derularea prezentului Contract.

Reprezentanţii DAPP sunt ...................................... sau persoana împuternicită de aceştia pentru derularea prezentului Contract.

**14. Cesiunea**

DAPP nu are dreptul să cesioneze creanţele rezultate din prezentul Contract, în tot sau în parte, fără acordul scris al CNAS

**15. Amendamente**

Completarea şi modificarea prezentului Contract pot fi făcute numai cu acordul scris al părţilor semnatare.

Prezentul Contract s-a încheiat astăzi, ........................., în două exemplare originale, câte unul pentru fiecare parte.

MINISTERUL SĂNĂTĂŢII

CASA NAŢIONALĂ DE ASIGURĂRI DE SĂNĂTATE

DAPP

ANEXA Nr. 1 la Contract

Se va completa pentru fiecare Medicament:

|  |  |  |  |  |  |
| --- | --- | --- | --- | --- | --- |
| Denumire medicament | DCI | Formă farmaceutică | Arie terapeutică | Profil pacienți | Alte informatii relevante  |
|  |  |  |  |  |  |
|  |  |  |  |  |  |
|  |  |  |  |  |  |

ANEXA Nr. 2 la Contract

1. Detalii cu privire la costurile suportate de către DAPP

Se vor specifica pentru fiecare Medicament:

[DETALII PRIVIND PROPUNEREA FINANCIARA NEGOCIATA PENTRU COST-VOLUM]

[DETALII PENTRU PROPUNEREA FINANCIARA NEGOICATA PENTRU COST-VOLUM-REZULTAT

Suma datorata de DAPP se va calcula astfel:………………………

2. Detalii cu privire la eventuale costuri suplimentare legate de tratament, care ar putea fi suportate de catre… odata cu punerea în aplicare a Contractului, daca este cazul.

|  |  |  |
| --- | --- | --- |
|  | 1. **Calcularea costului**
 | 1. **Sursa de referinta**
 |
| 1. Teste de monitorizare
 |  |  |
| 1. Teste de diagnostic
 |  |  |
| 1. Altele
 |  |  |

ANEXA Nr. 3 la Contract

Indicatorii de rezultat ai terapiei pentru contractele cost-volum-rezultat

Se vor specifica pentru fiecare Medicament.